Chcedźa Myto Kaeublera spožčić
Budyšin. Budyski Lionowy klub chce přichodnje kóždej dwě lěće Myto Kaeublera spožčić. Nowy předsyda kluba Axel Pröhl namjetuje wuznamjenić ludźi, kotřiž su so kaž něhdy Budyski wyši měšćanosta dr. Johannes Kaeubler (1849–1924) na dobro města angažowali. Myto je z 5 000 eurami dotěrowane. Pjenjezy měli słužić powšitkownowužitnemu zaměrej, kotryž postaji lawreat.
Mobilnje přećiwo prawicarjam
Drježdźany. W Sakskej su po informacijach nowin wot spočatka tydźenja mobilne policajske skupiny přećiwo prawicarjam po puću. Wone maja na zetkawanišćach a regionalnych ćežišćach prawicarskoekstremistiskeje sceny prezentne być. Tež kontrole, zajeća a zběranje informacijow słuša k jich nadawkam. Zaměstnjene su skupiny w Kamjenicy, Drježdźanach, Zhorjelcu, Lipsku a Zwickauwje.
Atrakciju wotpokazuja
ces_Latn szl_Latn pol_Latn szl_Latn hrv_Latn